Kamu bisa jelasin ke aku soal Pilihan raya umum Lubnan 2009 dalam bahasa melayu?

Pilihan raya umum Lubnan 2009 telah diadakan di Lubnan pada 7 Jun 2009. Parti perikatan pro-Barat memperoleh kemenangan mengejut pada pilihan raya Parlimen Lebanon. Parti Perikatan 14 Mac menewaskan pakatan pimpinan Hizbullah yang mendapat sokongan Iran dan Syria.Pemimpin Perikatan 14 Mac, Saad al-Hariri, seorang penganut Sunah, mengikut jejak bapanya yang mati dibunuh, Rafik Hariri. Pegawai daripada kedua-dua kem menganggarkan blok pro-Barat itu memenangi kira-kira 70 daripada 128 kerusi Parlimen .

Menteri Dalam Negeri, Ziad Baroud mengumumkan keputusan rasmi pilihan raya ini.Perdana Menteri Fuad Siniora membuat ucapan kemenangan di stesen televisyen.

Keputusan pilihan raya ini akan menentukan corak Krisis Arab-Israel dan Krisis Israel-Lubnan pada masa depan. Selama ini Syria dan Iran membekalkan senjata pada 2006 dan bantuan kebajikan kepada penduduk selatan Lubnan.

Kemenangan ini akan memudahkan Presiden Amerika Syarikat Barack Obama untuk memulakan kembali proses damai Asia Barat. Sebaliknya Jika Hizbullah menang, secara tidak langsung akan meningkatkan pengaruh Syria dan Iran yang memungkinkan negara itu dipencilkan pada peringkat antara bangsa, selain konflik lebih buruk dengan Israel.